ભારતમાં હાલ કબડ્ડીની રમતે સ્પોન્સર્સને બહુ જ આકર્ષિત કર્યા છે. સ્પોન્સર્સ દ્વારા ક્રિકેટમાં જ્યાં ૨૦૧૪માં રૂ. ૪૬૪.૭ કરોડની સરખામણીએ ૨૦૧૫માં ૫૨૯.૫ કરોડની રકમ આવી, ફૂટબોલમાં ૫૯.૫ કરોડની સરખામણીએ ૨૦૧૫માં ૧૧૪ કરોડ રૂપિયા આવ્યા, મેરેથોનમાં ૪૫ કરોડની સરખામણીએ ૬૯ કરોડ રૂપિયા આવ્યા, ટેનિસમાં ૩૫.૬ કરોડની સરખામણી ૪૭ કરોડની રકમ આવી, પરંતુ અસલ કમાલ તો કબડ્ડીની રમતમાં જોવા મળી. કબડ્ડીમાં ૨૦૧૪ના રૂ. ૧૨ કરોડની સરખામણીએ વર્ષ ૨૦૧૫માં રૂ. ૪૮ કરોડ રૂપિયા સ્પોન્સર્સ દ્વારા લગાવવામાં આવ્યા. અન્ય રમતોમાં ૧૭૮ કરોડથી વધીને રકમ રૂ. ૨૨૩ કરોડ સુધી પહોંચી ગઈ. આ આંકડા જાહેર કરે છે કે રમતોમાં ટકાવારીના હિસાબે સૌથી વધુ રકમનો વધારો કબડ્ડીની રમતમાં જોવા મળ્યો છે. ક્રિકેટ સાથે જો સરખામણી કરવામાં આવે તો વર્ષ ૨૦૧૪થી ૨૦૧૫ વચ્ચે સૌથી ઓછા ૧૩.૯ ટકાનો વધારો ક્રિકેટની રમતમાં થયો, જ્યારે કબડ્ડીમાં માની ન શકાય એવા ૩૦૦ ટકાનો વધારો જોવા મળ્યો છે. રકમની દૃષ્ટિએ જોકે ક્રિકેટની ૫૩૯.૫ કરોડની સરખામણીએ કબડ્ડીની રકમ ૪૮ કરોડ સાવ નાની લાગે છે.